Ehdotus neuvoston päätökseksi yhteisön rahoituksen myöntämisestä Euroopan jälleenrakennus- ja kehityspankille Tsernobylin reaktorisuojarahastoa varten /* KOM/97/0448 lopull. - CNS 97/0235 */



Virallinen lehti nro C 364 , 02/12/1997 s. 0016



Ehdotus neuvoston päätökseksi yhteisön rahoituksen myöntämisestä Euroopan jälleenrakennus- ja kehityspankille T Osernobylin reaktorisuojarahastoa varten (97/C 364/08) KOM(97) 448 lopull. - 97/0235(CNS) (Komission esittämä 5 päivänä syyskuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon Euroopan atomienergiayhteisön perustamissopimuksen ja erityisesti sen 203 artiklan, ottaa huomioon komission ehdotuksen, ottaa huomioon Euroopan parlamentin lausunnon sekä katsoo, että G7-maiden hallitukset, Euroopan yhteisöjen komissio ja Ukrainan hallitus allekirjoittivat 21 päivänä joulukuuta 1995 aiesopimuksen T Osernobylin ydinvoimalan sulkemisesta vuoteen 2000 mennessä, aiesopimuksen III artiklan 4 §:n mukaan Ukraina ja G7-maat jatkavat yhteistyötä kustannustehokkaan ja ympäristön kannalta kestävän ratkaisun kehittämiseksi T Osernobyl IV -yksikön suojaamista varten; tähän kuuluu mahdollisimman nopea teknisten ja kustannusvaihtoehtojen määrittäminen rahoitusvaatimusten arvioinnin pohjaksi, komissio osallistui Tacis-ohjelman kautta aktiivisesti tällaisen ratkaisun kehittämiseen, ja työn tuloksena saatiin aikaan "reaktorisuojan toteuttamissuunnitelma", jonka Ukrainan viranomaiset hyväksyivät, G7-maiden valtion- ja hallitusten päämiehet ja Euroopan komission puheenjohtaja päättivät Denverissä kesäkuussa 1997 pidetyssä huippukokouksessa täydentää Ukrainan kanssa solmittuun aiesopimukseen liittyviä sitoumuksia ja hyväksyivät monenkeskisen rahoitusjärjestelyn perustamisen Ukrainan avustamiseksi T Osernobylin nykyisen sarkofagin saattamisessa turvalliseksi ja ympäristön kannalta vakaaksi järjestelmäksi reaktorisuojan toteuttamissuunnitelmassa kuvattujen toimenpiteiden avulla, reaktorisuojan toteuttamissuunnitelman täytäntöönpanossa otetaan huomioon G7-maiden ja Ukrainan välinen aiesopimus T Osernobylin ydinvoimalan sulkemisesta vuoteen 2000 mennessä, reaktorisuojan toteuttamissuunnitelman täytäntöön panemiseksi Euroopan jälleenrakennus- ja kehityspankkiin (EBRD) on perustettu T Osernobylin reaktorisuojarahasto, jota hallinnoi EBRD, yhteisön politiikan tavoitteena on tukea selkeästi Ukrainaa maan pyrkiessä korjaamaan 26 päivänä huhtikuuta 1986 T Osernobylin ydinvoimalassa sattuneen ydinvoimaonnettomuuden seurauksia, ja yhteisö haluaa näin ollen antaa rahoitusta T Osernobylin reaktorisuojarahastoon, vuosina 1998 ja 1999 rahoituksen olisi oltava enintään 100 miljoonaa ecua, sanotun kuitenkaan rajoittamatta budjettivallan käyttäjän toimivaltaa, rahoitus otetaan olemassa olevista Tacis-määrärahoista, eikä se näin ollen lisää vuosien 1998 ja 1999 talousarvioiden menoja, kyseisen rahoituksen hallinnoinnista vastaa Euroopan komissio, ja komissio huolehtii siitä, että T Osernobylin reaktorisuojarahastoa koskevien sääntöjen mukaisissa hankintajärjestelyissä ei syrjitä mitään yksittäistä Euroopan yhteisön jäsenmaata riippumatta siitä, onko tämä tehnyt erillisen rahoitusta koskevan sopimuksen EBRD:n kanssa, PÄÄTTÄÄ: 1 artikla 1. Yhteisö antaa Euroopan jälleenrakennus- ja kehityspankille (EBRD) rahoitusta T Osernobylin reaktorisuojarahastoa varten rahastoa koskevien sääntöjen II artiklan 2.02 pykälän mukaisesti. 2. Rahastoa varten annettavaa rahoitusta hallinnoi komissio tässä päätöksessä säädettyjen periaatteiden mukaisesti. 2 artikla Yhteisö rahoittaa rahastoa enintään 100 miljoonalla eculla, ja tämä määrä maksetaan kahden vuoden, 1998 ja 1999, aikana. 3 artikla 1. Komissio toimittaa tilintarkastustuomioistuimelle kaikki olennaiset tiedot sekä pyytää EBRD:ltä tilintarkastustuomioistuimen mahdollisesti haluamat lisätiedot T Osernobylin reaktorisuojarahastoa koskevasta rahoitustoimenpiteestä siltä osin kuin ne liittyvät yhteisön rahoitusosuuteen. 2. Komissio esittää vuosittain Tacisin hallintokomitean välityksellä neuvostolle kertomuksen T Osernobylin reaktorisuojarahaston toteuttamisen edistymisestä.